CELEX: 32021D0813
Language: sk
Date: 2021-05-20 00:00:00
Title: Rozhodnutie Rady (SZBP) 2021/813 z 20. mája 2021, ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)

21.5.2021   
               
               
                  SK
               
               
                  Úradný vestník Európskej únie
               
               
                  L 180/149
               
            
         ROZHODNUTIE RADY (SZBP) 2021/813
         z 20. mája 2021,
         ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 22. júla 2014 prijala rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1).
                  
               
                     (2)
                  
                  
                     Rada prijala 13. mája 2019 rozhodnutie (SZBP) 2019/761 (2), ktorým sa predĺžil mandát misie EUAM Ukraine do 31. mája 2021.
                  
               
                     (3)
                  
                  
                     Politický a bezpečnostný výbor v súvislosti so strategickým preskúmaním misie EUAM Ukraine súhlasil, že misia EUAM Ukraine by sa mala predĺžiť do 31. mája 2024 a že strategické posúdenie by sa malo uskutočniť po dvoch rokoch, pričom by sa malo zamerať na vývoj politického rozmeru.
                  
               
                     (4)
                  
                  
                     Rozhodnutie 2014/486/SZBP by sa preto malo predĺžiť do 31. mája 2024.
                  
               
                     (5)
                  
                  
                     Misia EUAM Ukraine sa uskutoční v situácii, ktorá sa môže zhoršiť a mohla by ohroziť dosiahnutie cieľov vonkajšej činnosti Únie stanovených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Rozhodnutie 2014/486/SZBP sa mení takto:
            
                        1.
                     
                     
                        V článku 14 ods. 1 sa dopĺňa tento pododsek:
                        „Referenčná suma určená na pokrytie výdavkov spojených s misiou EUAM Ukraine na obdobie od 1. júna 2021 do 31. mája 2024 je 88 500 000 EUR.“
                     
                  
                        2.
                     
                     
                        Článok 18 sa nahrádza takto:
                        
                           „Článok 18
                           Strategické preskúmanie
                           Strategické posúdenie misie EUAM Ukraine sa uskutoční po 31. máji 2023, pričom bude zamerané na vývoj politického rozmeru.“
                        
                     
                  
                        3.
                     
                     
                        V článku 19 sa druhý odsek nahrádza takto:
                        „Uplatňuje sa do 31. mája 2024.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 20. mája 2021
            
               
                  Za Radu
               
               
                  predseda
               
               A. SANTOS SILVA
            
         
         
            (1)  Ú. v. EÚ L 217, 23.7.2014, s. 42.
         
            (2)  Rozhodnutie Rady (SZBP) 2019/761 z 13. mája 2019, ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 125, 14.5.2019, s. 16).